L-akkużi kontra l-Maġistrat Monica Vella huma mistennijin li jitwaqqgħu wara li hija solviet il-kwistjoni ta' taxxa pendenti li kellha. Dan ġie rrappurtat mit-Times of Malta dalgħodu. Ġimgħa ilu ġie rrappurtat li l-Maġistrat kellha titressaq quddiem il-Qorti t'Għawdex fit-23 ta' Lulju. L-akkużi jidher li kienu bbażati fuq diskrepanzi fid-dħul li ddikjarat il-Maġistrat mix-xogħol li tagħmel lil hinn mill-obbligi tagħha bħala membru tal-ġudikatura. Il-każ kellu jinstema' fil-15 t'Ottubru li ġej, iżda l-Maġistrat Vella xorta waħda baqgħet twettaq l-obbligi tagħha. It-Times dalgħodu kkwotat sorsi qrib l-awtoritajiet tat-taxxa li kkonfermaw li l-Maġistrat issa daħħlet il-formola li kellha pendenti u b'hekk il-kwistjoni ġiet solvuta. Jidher li l-uffiċjali tad-Dipartiment tal-VAT bdew il-proċess amministrattiv biex l-akkużi fil-konfront tagħha jitwaqqgħu. Madankollu, it-Times qalet li hemm indikazzjoni li l-Maġistrat jaf taffaċċja xi tip ta' ċanfira mill-Prim Imħallef fuq din il-kwistjoni. Aqra aktar Maġistrat titressaq il-Qorti fuq akkużi marbutin mal-VAT – rapporti Il-Maġistrat Monica Vella ilha li nħatret minn Mejju tal-2015 wara li kienet is-Sindku tax-Xewkija għal 11-il sena. F'Marzu li għadda l-każijiet li kienet qed tisma' l-Maġistrat Vella fil-qorti t'Għawdex ġew assenjati lill-Prim Imħallef Mark Chetcuti. Sorsi kienu qalu lil Newsbook.com.mt li din d-deċiżjoni li l-Maġistrat Vella titneħħa mill-każijiet kriminali u ċivili hija relatata ma' xogħol bil-mod. Sors legali qalu li x-xogħol kien għaddej b'mod kalm u għażżien u kien hemm xi applikazzjonijiet li ilhom jistennew digriet minn Awwissu. Sors ieħor qal li kien hemm digrieti li ilhom pendenti minn Marzu u żied li l-Maġistrat ma ratx l-urġenza tax-xogħol. Is-sors qal li kien hemm diversi persuni li lmentaw kontra l-Maġistrat u dan wassal biex din titneħħa. Aqra wkoll Il-Maġistrat Monica Vella titneħħa mill-Qorti t'Għawdex Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_61125f25aa088_rand.td-a-rec-img{text-align:left}.td_uid_3_61125f25aa088_rand.td-a-rec-img img{margin:0 auto 0 0}